[{"text_idx": "#000000", "text": "Gruffudd ab OwainJun 15, 20182 min read"}, {"text_idx": "#000002", "text": "Dwi\u2019n un sy\u2019n caru bargeinion. Ond i mi, rhaid cael gwerth am arian i gyd-fynd. Os oes gennych gyllideb (budget) dynn, dyma bump o feiciau sydd ar fy rhestr fer i ac yn gwerthu am lai nac \u00a3800."}, {"text_idx": "#000003", "text": "Dylech nodi fod mwy na hyn ar gael, ond o\u2019m ymchwil i, dyma\u2019r rhai sy\u2019n sefyll allan."}, {"text_idx": "#000004", "text": "Groupset: Yn y categori arian yma, Shimano Tiagra ar gyfartaledd yw\u2019r gorau gallech chi ei gael; ond mae tri o\u2019r canlynol yn cynnig Shimano 105, sy\u2019n well eto."}, {"text_idx": "#000005", "text": "Olwynion: Bydd nifer o feiciau\u2019n cynnwys olwynion o\u2019u cwmniau eu hunain, ond, er yn brin, mae olwynion Mavic Aksium ar gael."}, {"text_idx": "#000006", "text": "Ffram: Anaml iawn bydd ffram garbon i\u2019r beiciau ar y prisiau yma, a does dim un ohonynt ar y rhestr yma yn cynnig hynny."}, {"text_idx": "#000007", "text": "Pwysau: Bydd beiciau ysgafnach yn gyflymach pan fo\u2019r ffordd yn gwyro ar i fyny, ond ar gyfartaledd mae beiciau o fewn y pris yma rhwng 8-10kg."}, {"text_idx": "#000009", "text": "I gael popeth mewn un am bris anhygoel, yn bendant dylech ddewis y B-Twin Ultra 900 AF. Mae 500g yn ysgafnach na\u2019i gyd-fodel B-Twin Triban 540, ond fel arall yn cynnig spec uchel Shimano 105 a Mavic Aksium."}, {"text_idx": "#000010", "text": "Yn dilyn ar y pwnc o bwysau, yr ysgafnaf ar y rhestr yw\u2019r Canyon Endurace Al 6.0, sy\u2019n pwyso 8.6kg \u2013 ysgafn iawn am y pris. Bydd hyn yn arwain at gyflymder cyfartalog uwch pan fo\u2019r ffordd yn gwyro ar i fyny, ond 10 ger a Shimano Tiagra\u2019n anffodus ddim yn cynnig perfformiad cweit cystal na\u2019r 105."}, {"text_idx": "#000011", "text": "Yn gyfuniad o bopeth am bris rhesymol o \u00a3700 mae\u2019r Pinnacle Laterite 3. Ddim mor ysgafn na\u2019r B-Twin Triban, hynny o bosib oherwydd y diffyg Mavic Aksium fel olwynion. Ond, cynnigai Shimano 105 a hynny i\u2019w ganmol am y pris."}, {"text_idx": "#000012", "text": "Yn fwy o feic i\u2019r gaeaf efallai mae\u2019r Merlin Axe 7. Y pwysau o 10.8kg yn drymach o lawer na\u2019r beiciau eraill ond cynnigir breciau disg ar gyfer diogelwch gwych. Dim 105 nac Aksium, ond bydd rhai\u2019n cymryd y cyfle i gael y breciau yma."}, {"text_idx": "#000013", "text": "Ond i mi, fy hoff feic ar y rhestr yw\u2019r B-Twin Triban 540. Am bris anhygoel, cynnigai Shimano 105 a Mavic Aksium i gynnig perfformiad gwych, ac yn ysgafnach na\u2019r mwyafrif o feiciau am y pris. I nifer, hwn fydd y beic i\u2019w ddewis o\u2019r rhestr fer a\u2019n bendant dylech ystyried hon fel beic i seiclwr o unrhyw allu."}]